2004D0558 — DA — 06.08.2010 — 003.001

Dette dokument er et dokumentationsredskab, og institutionerne påtager sig intet ansvar herfor

►B KOMMISSIONENS BESLUTNING af 15. juli 2004 om gennemførelse af Rådets direktiv 64/432/EØF for så vidt angår supplerende garantier med hensyn til IBR i forbindelse med handel inden for Fællesskabet med kvæg og godkendelse af de udryddelsesprogrammer, som visse medlemsstater har forelagt (meddelt under nummer K(2004) 2104) (EØS-relevant tekst) (2004/558/EF) (EFT L 249, 23.7.2004, p.20)

Ændret ved:









▼B

KOMMISSIONENS BESLUTNING

af 15. juli 2004

om gennemførelse af Rådets direktiv 64/432/EØF for så vidt angår supplerende garantier med hensyn til IBR i forbindelse med handel inden for Fællesskabet med kvæg og godkendelse af de udryddelsesprogrammer, som visse medlemsstater har forelagt

(meddelt under nummer K(2004) 2104)

(EØS-relevant tekst)

(2004/558/EF)







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin ( 1 ), særlig artikel 9, stk. 2, og artikel 10, stk. 2, og ud fra følgende betragtninger: (1) Infektiøs bovin rhinotracheitis (IBR) er beskrivelsen af et af de mest tydelige kliniske tegn på infektion med bovin herpesvirus type 1 (BHV1). Da mange infektioner med det pågældende virus har et subklinisk forløb, bør der træffes bekæmpelsesforanstaltninger, der er målrettet mod udryddelse af infektionen frem for mod fjernelse af symptomerne. (2) I bilag E (II) til direktiv 64/432/EØF er infektion med bovin herpesvirus 1 anført blandt de sygdomme, for hvilke der kan godkendes nationale bekæmpelsesprogrammer og kræves supplerende garantier. (3) Tyskland forelagde et program, der havde til formål at udrydde BHV1-infektion i alle dele af dets område, som opfylder kriterierne i artikel 9, stk. 1, i direktiv 64/432/EØF, og programmet indeholdt regler for indenlands flytninger af kvæg, som svarer til de regler, der tidligere er blevet gennemført i Østrig, provinsen Bolzano i Italien og Sverige, og som resulterede i, at sygdommen blev udryddet i de pågældende lande. (4) Det program, Tyskland forelagde, og, i overensstemmelse med Tysklands anmodning, de supplerende garantier i forbindelse med handel med kvæg med henblik på at sikre, at programmets mål nås, blev godkendt ved beslutning 2004/215/EF af 1. marts 2004 om gennemførelse af Rådets direktiv 64/432/EØF for så vidt angår supplerende garantier med hensyn til IBR i forbindelse med handel inden for Fællesskabet med kvæg og godkendelse af de udryddelsesprogrammer, som visse medlemsstater har forelagt ( 2 ). (5) Der findes supplerende garantier vedrørende Danmark, Østrig, Finland og Sverige samt Italien for så vidt angår provinsen Bolzano. De pågældende medlemsstater anser deres område for IBR-frit, og Italien mener det samme om provinsen Bolzano. I overensstemmelse med artikel 10, stk. 1, i direktiv 64/432/EØF har de forelagt dokumentation for Kommissionen, som bl.a. viser, at situationen fortsat overvåges. (6) For medlemsstater eller regioner i medlemsstater, som er anerkendt som værende fri for sygdommen, og som for øjeblikket er anført i bilaget til Kommissionens beslutning 93/42/EØF ( 3 ), bør der kun gælde mindstekrav vedrørende afsendelse af avls- og brugskvæg til andre medlemsstater. (7) Til standardisering af BHV1-test i laboratorier har Verdensorganisationen for Dyresundhed (Det Internationale Kontor for Epizootier (OIE)) vedtaget et stærkt positivt, et svagt positivt og et negativt serum som internationale OIE-standarder for BHV1-test, som kan fås hos OIE's IBR-referencelaboratorier, der er nævnt i Manual of Standards for Diagnostic Tests and Vaccines ( 4 ). (8) Der har været problemer i forbindelse med handelen inden for Fællesskabet med kvæg med oprindelse i medlemsstater med en anden IBR-status. (9) Af hensyn til klarheden og for at sikre sproglig konsekvens i foranstaltningerne bør godkendelsen af det tyske program og de supplerende garantier vedrørende IBR samles i én beslutning, og beslutning 2004/215/EF bør ophæves. (10) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed — ud fra følgende betragtninger: VEDTAGET FØLGENDE BESLUTNING:







Artikel 1

Herved godkendes de programmer for bekæmpelse og udryddelse af infektion med bovin herpesvirus type 1 (BHV1), i det følgende benævnt »IBR«, som de medlemsstater, der er anført i første kolonne i skemaet i bilag I, har forelagt vedrørende de regioner, der er anført i anden kolonne i skemaet i bilag I.

Artikel 2

1. Avls- og brugskvæg, der kommer fra andre medlemsstater eller andre regioner i medlemsstater end de i bilag II anførte, og som skal sendes til medlemsstater eller regioner i medlemsstater, der er anført i bilag I, skal mindst opfylde følgende supplerende garantier:

a) De skal komme fra en bedrift, hvor der ifølge officielle oplysninger ikke er blevet registreret nogen kliniske eller patologiske symptomer på IBR i de seneste 12 måneder.

b) De skal have været isoleret på et sted, der er godkendt af den kompetente myndighed, i 30 dage umiddelbart inden flytningen, og alt kvæg på samme isolationssted skal i samme periode have været uden kliniske tegn på IBR.

c) De og alt andet kvæg på samme isolationssted skal have reageret negativt på en serologisk prøve på blodprøver, der er taget tidligst 21 dage efter deres ankomst til isolationsstedet, med henblik på påvisning af følgende antistoffer: i) for vaccineret kvæg: antistoffer mod gE-glycoprotein af BHV1 ii) for ikke vaccineret kvæg: antistoffer mod hele BHV1.

2. Uanset stk. 1 kan oprindelsesmedlemsstatens kompetente myndigheder tillade, at der til bedrifter, der ligger i regioner opført i bilag I, afsendes kvæg, der opfylder mindst én af følgende alternative betingelser:

a) Dyrene skal have oprindelse i en medlemsstat, der er opført i bilag I, og skal komme fra BHV1-frie bedrifter, der mindst opfylder kravene i bilag III.

b) Dyrene skal være bestemt til kødproduktion og skal opfylde følgende betingelser: i) dyrene: — har oprindelse i BHV1-frie bedrifter som defineret i bilag III, eller — er afkom af vaccinerede og regelmæssigt revaccinerede hundyr, eller — er blevet regelmæssigt vaccineret og revaccineret i henhold til producentens anvisninger med gE-deleteret vaccine, eller — skal have reageret negativt på en serologisk prøve for antistoffer, jf. stk. 1, litra c), på en blodprøve, der er taget i oprindelsesmedlemsstaten højst 14 dage før afsendelsen, og ▼M3 ii) de transporteres uden at komme i kontakt med dyr med en lavere sundhedsstatus til en bedrift med ukendt BHV1-status i en bestemmelsesmedlemsstat opført i bilag I, hvor alle dyr i henhold til det godkendte nationale udryddelsesprogram opdrættes indendørs, og hvorfra de kun må transporteres til slagteriet. ▼B

c) Dyrene har oprindelse i bedrifter, hvor alt kvæg på over 15 måneder er blevet vaccineret og regelmæssigt revaccineret, hvor alle dyr på over 9 måneder har reageret negativt på en serologisk prøve for antistoffer mod gE-glycoprotein af BHV1 foretaget med intervaller på højst 12 måneder, og hvor dyrene har reageret negativt på en prøve for antistoffer, jf. stk. 1, litra c), nr. i), på en blodprøve, der er taget i oprindelsesmedlemsstaten højst 14 dage før afsendelsen.

d) Dyrene har oprindelse i BHV1-frie bedrifter som defineret i bilag III, der ligger i en medlemsstat, hvor IBR er en anmeldelsespligtig sygdom, og inden for en radius på 5 km omkring bedrifterne er der ikke registreret nogen kliniske eller patologiske symptomer på BHV1-infektion i de sidste 30 dage, og dyrene har reageret negativt på en prøve for antistoffer, jf. stk. 1, litra c), på en blodprøve, der er taget i oprindelsesmedlemsstaten højst 14 dage før afsendelsen.

3. Slagtekvæg, der kommer fra andre medlemsstater eller andre regioner i medlemsstater end de i bilag II anførte, og som skal sendes til medlemsstater eller regioner i medlemsstater, der er anført i bilag I, skal transporteres direkte til bestemmelsesslagteriet eller til et godkendt samlested, hvorfra de flyttes til slagteriet med henblik på slagtning, jf. artikel 7, andet led, i direktiv 64/432/EØF.

4. I del C, punkt 4, i det sundhedscertifikat, der er vist som model 1 i bilag F til direktiv 64/432/EØF, og som ledsager kvæg som omhandlet i stk. 1, indsættes følgende:

a) efter første led: »IBR«

b) efter andet led: »Artikel 2, stk. …, litra …), i Kommissionens beslutning 2004/558/EF«.

Artikel 3

1. Avls- og brugskvæg, der kommer fra andre medlemsstater eller andre regioner i medlemsstater end de i bilag II anførte, og som skal sendes til medlemsstater eller regioner i medlemsstater, der er IBR-frie, og som er anført i bilag II, skal mindst opfylde følgende supplerende garantier:

a) De skal opfylde de supplerende garantier, der er fastsat i artikel 2, stk. 1, litra a) og b).

b) De og alt andet kvæg på samme isolationssted, jf. artikel 2, stk. 1, litra b), skal have reageret negativt på en serologisk prøve på blodprøver, der er taget tidligst 21 dage efter deres ankomst til isolationsstedet, med henblik på påvisning af antistoffer mod hele BHV1.

c) De er ikke blevet vaccineret mod IBR.

2. Slagtekvæg, der kommer fra andre medlemsstater eller andre regioner i medlemsstater end de i bilag II anførte, og som skal sendes til medlemsstater eller regioner i medlemsstater, der er anført i bilag II, skal transporteres direkte til bestemmelsesslagteriet med henblik på slagtning, jf. artikel 7, første led, i direktiv 64/432/EØF.

3. I del C, punkt 4, i det sundhedscertifikat, der er vist som model 1 i bilag F til direktiv 64/432/EØF, og som ledsager kvæg som omhandlet i stk. 1, indsættes følgende:

a) efter første led: »IBR«

▼M3

b) efter andet led: »Artikel 3, stk. …, litra …), i Kommissionens beslutning 2004/558/EF«.

▼M3

4. Uanset stk. 1, litra a) og b), kan den kompetente myndighed i bestemmelsesmedlemsstaten tillade, at kvæg bestemt til kødproduktion indsættes på en BHV1-fri bedrift, jf. definitionen i bilag III (»BHV1-fri bedrift«), beliggende i en region, som ligger i den pågældende medlemsstat, og som er opført i bilag II, på følgende betingelser:

a) Dyrene må ikke være vaccineret mod BHV1, og de skal have oprindelse i og siden fødslen have været holdt på BHV1-frie bedrifter.

b) Dyrene transporteres uden at komme i kontakt med dyr med en lavere sundhedsstatus.

c) I de sidste mindst 30 dage umiddelbart før afsendelsen eller siden fødslen, hvis dyrene er mindre end 30 dage gamle, er de forblevet på oprindelsesbedriften eller på et isolationssted, der er godkendt af den kompetente myndighed, og som ligger i en medlemsstat, hvor IBR er en anmeldelsespligtig sygdom, og inden for en radius på 5 km omkring bedriften eller isolationsstedet er der ikke registreret nogen kliniske eller patologiske symptomer på BHV1-infektion i de sidste 30 dage

d) Dyrene har reageret negativt på en serologisk prøve for antistoffer mod gE-glycoprotein af BHV1, når det drejer sig om dyr med oprindelse i en BHV1-vaccineret besætning, eller i alle andre tilfælde på en serologisk prøve for antistoffer mod hele BHV1 på en blodprøve, der er taget højst 7 dage før afsendelsen fra bedriften omhandlet i litra c).

e) På den BHV1-frie bestemmelsesbedrift opdrættes alle dyr indendørs, og de flyttes kun for at blive transporteret til slagteriet.

f) Dyrene omhandlet i litra d) underkastes en serologisk prøve for antistoffer mod gE-glycoprotein af BHV1 eller hele BHV1 på en blodprøve, der er taget 21-28 dage efter ankomsten til bedriften omhandlet i litra e) i) med negativ reaktion i hvert enkelt tilfælde, eller ii) bedriftens status som BHV1-fri forbliver suspenderet, indtil de inficerede dyr er blevet slagtet højst 45 dage efter ankomsten til bedriften, og — dyr i direkte kontakt med de inficerede dyr har reageret negativt på en prøve for antistoffer mod gE-glycoprotein af BHV1 eller hele BHV1 på en blodprøve, der er taget mindst 28 dage efter, at de inficerede dyr er bortskaffet, eller — dyr, der er fælles med de inficerede dyr om en given luftmængde, har reageret negativt på en prøve for antistoffer mod hele BHV1 på en blodprøve, der er taget mindst 28 dage efter, at de inficerede dyr er bortskaffet, eller — de øvrige dyr på bedriften har reageret negativt på en prøve for antistoffer mod hele BHV1 på en blodprøve, der er taget mindst 28 dage efter, at de inficerede dyr er bortskaffet, eller — bedriftens status som BHV1-fri er genetableret i overensstemmelse med bilag III, punkt 4.

5. Bestemmelsesmedlemsstaten omhandlet i stk. 4 meddeler Kommissionen og de øvrige medlemsstater de regioner opført i bilag II, hvor bestemmelserne i stk. 4 agtes gennemført og den planlagte anvendelsesdato.

▼B

Artikel 4

Avls- og brugskvæg, som har oprindelse i medlemsstater eller regioner i medlemsstater, der er anført i bilag II, og som skal sendes til medlemsstater eller regioner i medlemsstater, der er anført i bilag I eller II, skal opfylde betingelserne i artikel 2, stk. 1, litra a).

Artikel 5

Medlemsstaterne sikrer, at den serologiske test, jf. artikel 2, stk. 1, litra c), nr. ii), og artikel 3, stk. 1, litra b), til påvisning af antistoffer mod hele BHV1, standardiseres, idet de stærkt positive, svagt positive og negative sera, som OIE har fastlagt som internationale standarder for BHV1-test, anvendes som referencesera.

Artikel 6

Beslutning 2004/215/EF ophæves.

Artikel 7

Denne beslutning anvendes fra den 26. juli 2004.

Artikel 8

Denne beslutning er rettet til medlemsstaterne.

▼M3









BILAG I







Medlemsstat Medlemsstatsregioner, for hvilke der gælder supplerende garantier med hensyn til IBR, jf. artikel 9 i direktiv 64/432/EØF Tjekkiet Alle regioner Tyskland Alle regioner, undtagen Regierungsbezirk Oberpfalz, Regierungsbezirk Oberfranken, Regierungsbezirk Mittelfranken og Regierungsbezirk Unterfranken i delstaten Bayern Italien Den selvstyrende region Friuli Venezia Giulia Den selvstyrende provins Trento









BILAG II







Medlemsstat Medlemsstatsregioner, for hvilke der gælder supplerende garantier med hensyn til IBR, jf. artikel 10 i direktiv 64/432/EØF Danmark Alle regioner Tyskland Regierungsbezirk Oberpfalz, Regierungsbezirk Oberfranken, Regierungsbezirk Mittelfranken og Regierungsbezirk Unterfranken i delstaten Bayern Italien Provinsen Bolzano Østrig Alle regioner Finland Alle regioner Sverige Alle regioner

▼M1









BILAG III

BHV1-fri bedrift

1. En kvægbedrift betragtes som fri for BHV1-infektion, hvis den opfylder betingelserne i dette bilag. 1.1. Der er i de sidste 6 måneder ikke registreret mistanke om BHV1-infektion på bedriften, og alt kvæg på bedriften er frit for kliniske symptomer på BHV1-infektion. Bedriften og græsgange eller bygninger, der ikke støder op til bedriften, men som — uafhængigt af ejerforhold — sammen med bedriften udgør en epidemiologisk enhed, skal være effektivt adskilt fra græsgange eller bygninger med en lavere BHV1-status ved naturlige eller fysiske barrierer, der effektivt hindrer direkte kontakt mellem dyr med forskellig sundhedsstatus. 1.2. Der er udelukkende indsat kvæg fra bedrifter, der ligger i medlemsstater eller regioner i medlemsstater, som er opført i bilag II, eller fra BHV1-frie bedrifter, og intet kvæg på bedriften har været i kontakt med andet kvæg end kvæg, der kommer fra bedrifter, som ligger i medlemsstater eller regioner i medlemsstater, der er opført i bilag II, eller fra BHV1-frie bedrifter. 1.3. Hundyr insemineres udelukkende med tyresæd, der er fremstillet i overensstemmelse med direktiv 88/407/EØF, eller er blevet bedækket af tyre fra bedrifter, som ligger i medlemsstater eller regioner i medlemsstater, der er opført i bilag II til denne beslutning, eller fra BHV1-frie bedrifter. 1.4. Mindst en af følgende kontrolordninger anvendes på bedriften: 1.4.1 Der er foretaget en serologisk undersøgelse for antistoffer mod BHV1 med negative resultater i hvert enkelt tilfælde af mindst to blodprøver taget med et interval på 5-7 måneder fra alle hundyr, der er mere end 9 måneder gamle, og fra alle handyr, der er mere end 9 måneder gamle, og som anvendes eller er bestemt til avl. 1.4.2. Der er foretaget en serologisk undersøgelse for antistoffer mod BHV1 med negativt resultat i hvert enkelt tilfælde af mindst: — to mælkeprøver taget med et interval på 5-7 måneder fra alle lakterende hundyr enten som enkeltdyrsprøver eller i en samleprøve fra højst 5 dyr og — to blodprøver taget med et interval på 5-7 måneder fra alle ikke-lakterende hundyr, der er mere end 9 måneder gamle, og fra alle handyr, der er mere end 9 måneder gamle, og som anvendes eller er bestemt til avl. 1.4.3. På malkekvægsbedrifter, hvor mindst 30 % af kreaturerne er lakterende hundyr, er der foretaget en serologisk undersøgelse for antistoffer mod BHV1 med negativt resultat i hvert enkelt tilfælde af mindst: — tre mælkeprøver, der, afhængigt af specifikationerne for den anvendte test, med et interval på mindst 3 måneder er taget fra en samlet mængde mælk fra højst 50 lakterende hundyr, og — en blodprøve taget som enkeltdyrsprøve fra alle ikke-lakterende hundyr, der er mere end 9 måneder gamle, og fra alle handyr, der er mere end 9 måneder gamle, og som anvendes eller er bestemt til avl. 1.4.4. Alt kvæg på bedriften har oprindelse i enten bedrifter, som ligger i medlemsstater eller regioner i medlemsstater, der er opført i bilag II, eller i BHV1-frie bedrifter.

2. En kvægbedrifts status som BHV1-fri bibeholdes, hvis 2.1. betingelserne i punkt 1.1-1.4 fortsat opfyldes, og 2.2. mindst en af følgende kontrolordninger anvendes på bedriften inden for en periode på 12 måneder: 2.2.1. Der er foretaget en serologisk undersøgelse for antistoffer mod BHV1 med negativt resultat i hvert enkelt tilfælde af mindst én blodprøve taget som enkeltdyrsprøve fra alle kreaturer, der er mere end 24 måneder gamle. 2.2.2. Der er foretaget en serologisk undersøgelse for antistoffer mod BHV1 med negativt resultat i hvert enkelt tilfælde af mindst: — en mælkeprøve taget fra alle lakterende hundyr enten som enkeltdyrsprøve eller i en samleprøve fra højst 5 dyr og — en blodprøve taget som enkeltdyrsprøve fra alle ikke-lakterende hundyr, der er mere end 24 måneder gamle, og fra alle handyr, der er mere end 24 måneder gamle. 2.2.3. På malkekvægsbedrifter, hvor mindst 30 % af kreaturerne er lakterende hundyr, er der foretaget en serologisk undersøgelse for antistoffer mod BHV1 med negativt resultat i hvert enkelt tilfælde af mindst: — to mælkeprøver, der, afhængigt af specifikationerne for den anvendte test, med et interval på 3-12 måneder er taget fra en samlet mængde mælk fra højst 50 lakterende hundyr, og — en blodprøve taget som enkeltdyrsprøve fra alle ikke-lakterende hundyr, der er mere end 24 måneder gamle, og fra alle handyr, der er mere end 24 måneder gamle.

3. En kvægbedrifts status som BHV1-fri suspenderes, hvis et dyr ved undersøgelserne omhandlet i punkt 2.2.1-2.2.3 reagerer positivt på en undersøgelse for antistoffer mod BHV1.

4. En bedrifts status som BHV1-fri, der er suspenderet i henhold til punkt 3, genetableres først, når der tidligst 30 dage efter, at de seropositive dyr er fjernet, er foretaget en serologisk undersøgelse for antistoffer mod BHV1 med negativt resultat i hvert enkelt tilfælde af mindst: — to mælkeprøver taget med et interval på mindst 2 måneder fra alle lakterende hundyr, enten som enkeltdyrsprøver eller i en samleprøve fra højst 5 dyr, og — to blodprøver, der er taget med et interval på mindst 3 måneder fra alle ikke-lakterende hundyr og alle handyr.

NB:

a) Når der i dette bilag henvises til en serologisk undersøgelse til påvisning af antistoffer mod BHV1, anvendes principperne i artikel 2, stk. 1, litra c), for så vidt angår de testede dyrs vaccinationsstatus.

b) Størrelsen af samleprøver af mælk omhandlet i dette bilag kan justeres på grundlag af dokumentation for, at testen under alle vilkår for dagligt laboratoriearbejde er følsom nok til at påvise en enkelt svag positiv reaktion i en samleprøve, hvis størrelse er justeret.